CELEX: 62010TN0360
Language: ro
Date: 2010-08-26 00:00:00
Title: Cauza T-360/10: Acțiune introdusă la 26 august 2010 — Tecnimed/OAPI — Ecobrands (ZAPPER-CLICK)

19.2.2011   
            
            
               RO
            
            
               Jurnalul Oficial al Uniunii Europene
            
            
               C 55/24
            
         Acțiune introdusă la 26 august 2010 — Tecnimed/OAPI — Ecobrands (ZAPPER-CLICK)
   (Cauza T-360/10)
   2011/C 55/45
   Limba în care a fost formulată acțiunea: engleza
   
      Părțile
   
   
      Reclamantă: Tecnimed Srl (Vedano Olona, Italia) (reprezentanți: M. Franzosi și V. Piccarreta, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Ecobrands Ltd (Londra, Regatul Unit)
   
      Concluziile reclamantei
   
   
               —
            
            
               Anularea Deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 14 iunie 2010 în cauza R 1795/2008-4;
            
         
               —
            
            
               confirmarea Deciziei diviziei de anulare a Oficiului pentru Armonizare în cadrul Pieței Interne (mărci, desene și modele industriale) din 28 octombrie 2010 și
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca verbală „ZAPPER-CLICK” pentru produse din clasele 5, 9 și 10 — înregistrarea mărcii comunitare nr. 3870284
   
      Titularul mărcii comunitare: cealaltă parte în procedura care s-a aflat pe rolul camerei de recurs
   
      Partea care solicită declararea nulității mărcii comunitare: reclamanta
   
      Motive în sprijinul cererii de declarare a nulității: înregistrarea ca marcă italiană cu nr. 747249 a mărcii verbale „CLICK” pentru produse din clasa 10; înregistrarea ca marcă italiană cu nr. 927574 a mărcii verbale „MOUSTI CLICK” pentru produse din clasa 10; înregistrarea ca marcă italiană cu nr. 801404 a mărcii verbale „ECO-CLICK” pentru produse din clasa 10; înregistrarea ca marcă italiană cu nr. 801405 a mărcii verbale „ZANZA CLICK” pentru produse din clasa 10; înregistrarea ca marcă internațională cu nr. 825425 a mărcii verbale „MOUSTI CLICK” pentru produse din clasa 10; marca neînregistrată a mărcii verbale „CLICK”, protejată în Regatul Unit; marca neînregistrată a mărcii verbale „ZANZA CLICK”, protejată în Regatul Unit.
   
      Decizia diviziei de anulare: declararea nulității parțiale a mărcii comunitare
   
      Decizia camerei de recurs: anularea deciziei diviziei de anulare
   
      Motivele invocate: încălcarea și interpretarea eronată a articolului 52 alineatul (1) litera (b) din Regulamentul (CE) nr. 207/2009, întrucât camera de recurs a exclus în mod greșit „reaua-credință”. Încălcarea și interpretarea eronată a normelor 38 alineatul (2), 39 alineatele (2) și (3), 96 alineatul (2) din Regulamentul (CE) nr. 2868/95 al Comisiei, întrucât camera de recurs a legat în mod greșit inadmisibilitatea pretențiilor de pretinsa omisiune a traducerii documentelor și întrucât nu a apreciat că traducerea a fost furnizată de reclamant. Aplicarea eronată a articolului 53 alineatul (1) litera (a) și a articolului 8 alineatul (1) litera (b) din Regulamentul (CE) nr. 207/2009 al Consiliului, întrucât camera de recurs a săvârșit un abuz de putere. Încălcarea și interpretarea eronată a articolului 53 alineatul (1) litera (b) și a articolului 8 alineatul (3) din Regulamentul (CE) nr. 207/2009 al Consiliului, întrucât camera de recurs a reținut în mod greșit că utilizarea ilegală trebuia exclusă pentru motivul că mărcile în cauză nu erau identice. Încălcarea articolului 53 alineatul (1) litera (c) și a articolului 8 alineatul (4) din Regulamentul (CE) nr. 207/2009 al Consiliului, întrucât camera de recurs a exclus în mod greșit utilizarea abuzivă a unei denumiri (passing off) și a declarat în mod greșit că dosarul nu conține probe privind modul în care produsul a fost prezentat pe piață.